paragraph_text: Bengalska vatra je smjesa lakozapaljivih tvari (u prvobitnom sumpor i ugljik), oksidacijskih sredstava (nitrati, klorati i perklorati) i tvari za bojenje plamena (soli barija, stroncija, kalija, bakra, magnezija, itd.). O dodatcima (tvari za bojenje plamena) ovisi boja plamena. Gori polagano intenzivno obojenim plamenom. Svrstana je u pirotehničku kompoziciju „flash powder“. Najčešća boja je žarko crvena, zelena i žuta, pa se kao takve boje koriste u pirotehnici za proizvodnju vatrometnih sredstava, signalnog streljiva i signalne opreme u vojsci i na brodovima.